**OBRAZLOŽENJE OPĆEG DIJELA PRORAČUNA AGENCIJE ZA UGLJIKOVODIKE ZA 2023. GODINU I PROJEKCIJA ZA 2024. I 2025.GODINU**

**FINANCIJSKI PLAN**

Financijski plan Agencije za ugljikovodike za 2023. godinu se sastoji od plana prihoda i plana rashoda a prihodi su planirani na četiri izvora:

**PRIHODI I PRIMICI**

**Izvor 11** – opći prihodi iz proračuna čine oko 45% planiranih prihoda Agencije za ugljikovodike.

**Izvor 12 -** Sredstva učešća za pomoći, sufinanciranje u iznosu 15% za financiranje Projekta „Izrada interaktivne karte geotermalnog potencijala panonskog dijela bazena RH“ koji se financira iz EGP financijskog mehanizma za razdoblje od 2014. do 2021. godine u okviru provedbe PROGRAMA „ENERGIJA I KLIMATSKE PROMJENE“. Planirano razdoblje provedbe Projekta je od 1. listopada 2022. godine do 30. travnja 2024. godine

**Izvor 71** - prihodi od prodaje ili zamjene nefinancijske imovine se odnosi na djelatnost vezanu za formiranje i zanavljanje obveznih zaliha nafte i naftnih derivata te je sve ostvarene prihode dozvoljeno koristiti isključivo za rashode predviđene na Aktivnosti/Projektu K919004 – Formiranje, skladištenje i upravljanje obveznim zalihama nafte i naftnih derivata. Ovu vrstu prihoda je izuzetno teško planirati jer su svi faktori u trenutku plana nepoznanice (cijena nafte/derivata, devizni tečaj). Većina planiranih sredstava se odnosi na tehničke kategorije naknjižavanja prihoda i rashoda prilikom kupoprodaje naftnih derivata zbog zanavljanja odnosno ne radi se o stvarno odljevu i priljevu.

**Izvor 43** – prihodi za posebne namjene se odnosi na prenesene prihode iz prethodnih razdoblja ostvarene iz novčane naknade za administrativne troškove, novčane naknade za ulazak u DATA ROOM, novčane naknade za prodaju podataka iz DATA ROOM-a, novčane naknade za otkup dokumentacije za nadmetanje te je planirano njihovo korištenje prema predviđenom planu rashoda na aktivnostima koje omogućavaju redovno poslovanje Agencije za ugljikovodike.

Također se na Izvoru 43 planiraju prihodi i evidentiraju uplate za Koordinaciju za sigurnost pri odobalnom istraživanju i eksploataciji ugljikovodika.

**Izvor 581** – sredstva su namijenjena financiranju mjere C1.2 R1-I2 iz Plana oporavka i otpornosti - Priprema i istraživanje projekata korištenja geotermalne energije, a navedeni prihodi su namijenjeni isključivo za podmirivanje rashoda na Aktivnosti/Projektu K919006-Geotermalni projekti-NPOO.

Procjene geotermalnog potencijala uključile bi procjenu geotermalnih ležišta gdje ne postoje dostatni podaci da se geotermalni potencijal može sa sigurnošću potvrditi, snimanje geofizičkih podataka te izrade geološko-geofizičkih studija. Projektom bi se izdvojila dva najperspektivnija područja te bi se na svakom od njih izradila po jedna istražna geotermalna bušotina.

**Izvor 573** – sredstva su namijenjena za financiranje Projekta „Izrada interaktivne karte geotermalnog potencijala panonskog dijela bazena RH“ koji se financira iz EGP financijskog mehanizma za razdoblje od 2014. do 2021. godine u okviru provedbe PROGRAMA „ENERGIJA I KLIMATSKE PROMJENE“, bespovratna sredstva u iznosu 85% - Instrumenti Europskog gospodarskog prostora i ostali instrumenti

Plan prihoda za 2023. godinu na izvoru 11 pokazuje odstupanje u odnosu na Plan i Izvršenje za 2022. godinu što je razumljivo s obzirom na činjenicu da je donesen novi Zakon o istraživanju i eksploataciji ugljikovodika te Izmjene i dopune istog, kojima su nadležnosti i ovlasti Agencije za ugljikovodike znatno proširene kao i opseg poslova Agencije.

Financijski plan se odnosi na 2023. godinu dok su projekcije za 2024. i 2025. godinu unutar zadanih limita te će se prilikom izrade plana za 2024. i 2025. godinu izvršiti preraspodjela po stavkama prema stvarnim potrebama ovisno o Odluci o obvezi čuvanja broja dana obveznih zaliha Republike Hrvatske.

**RASHODI I IZDACI**

**31 – Rashodi za zaposlene**

Polazna osnova za planiranje rashoda za zaposlene u 2023. godini je broj zaposlenika koji se u 2022. godini povećao novim zapošljavanjem temeljem suglasnosti MINGOR-a i VRH.

Obzirom na znatno povećanje broja zaposlenih planirani rashodi za plaće za redovan rad su veći u odnosu na plan rashoda 2022. godine, kao i plan ostalih rashoda za zaposlene gdje su planirane isplate regresa, božićnica, dara za djecu, potpora, otpremnina, jubilarnih nagrada i ostalih neoporezivih naknada i nagrada zaposlenicima Agencije za ugljikovodike. Iste se isplaćuju u skladu su s odredbama Temeljnog kolektivnog ugovora za službenike i namještenike u javnim službama, Pravilnika o radu, Pravilnika o plaćama, naknadama plaća i drugim materijalnim pravima radnika te Ugovorima o radu.

Iznos doprinosa na plaće planiran je u skladu s planiranim iznosima za plaće zaposlenika i važećim stopama doprinosa na plaće prema propisima RH.

**32 – MATERIJALNI RASHODI**

Na ovoj skupini konta predviđeni su troškovi službenih putovanja, naknade radnicima za prijevoz, te stručno usavršavanje radnika. Naknade za prijevoz planirane su u skladu s brojem trenutno zaposlenih, a koji je u 2022. povećan.

Prilikom definiranja stavki vezanih uz službena putovanja vodilo se računa o potrebama Agencije za ugljikovodike u smislu nadležnosti koje su joj dane važećim zakonskim okvirom s naglaskom na promociju geotermalnog potencijala.

Rashodi za uredski materijal i ostale materijalne rashode, rashodi za energiju (struja, plin, gorivo za automobil) te sitni inventar i auto gume su znatno povećani u odnosu na prethodne godine jer su prema uputi interne revizije nadležnog ministarstva, pretplate na stručna izdanja i kotacije cijena nafte i plina planirani na stavci Uredski materijal odnosno literatura, a ne kao do sada na članarinama. Isto tako su planirani rashodi veći zbog rasta cijena energenata, odnosno režijski troškovi.

Na stavkama rashoda za usluge predviđeni su rashodi za usluge telefona, pošte i prijevoza, usluge tekućeg investicijskog održavanja, usluge promidžbe i informiranja, komunalne usluge, zakupnine i najamnine poslovnog prostora ali prvenstveno usluge najma skladišta za skladištenje nafte i naftnih derivata u zemlji i inozemstvu, zdravstvene i intelektualne usluge koje se odnose na usluge kontrolnih kuća za kontrolu količine i kvalitete obveznih zaliha nafte i naftnih derivata, usluge prevoditelja, odvjetnika, usluge za izradu studija izvedivosti trajnog zbrinjavanja CO2 na nekoliko lokacija, studije izvedivosti projekata vezanih za dobivanje i upotrebu vodika, strateške studije i studije utjecaja na okoliš), računalne i ostale usluge.

Agencija za ugljikovodike drži obvezne zalihe nafte i naftnih derivata uskladištene na području Republike Hrvatske i Savezne Republike Njemačke te izdaci za najam skladišnog prostora čine više od 90**%** ukupnih rashoda za usluge na skupini konta 323 odnosno planiranih 40.745.902,00 EUR.

Ostali nespomenuti rashodi poslovanja se odnose na premije osiguranja pokretne i nepokretne imovine, zaposlenika ali i obveznih zaliha nafte i naftnih derivata u Hrvatskoj i inozemstvu, reprezentacije, članarine, pristojbe, naknade te ostali nespomenuti materijalni rashodi koji se prvenstveno odnose na Opcijske ugovore („tikete“) za naftu i naftne derivate i čine gotovo 90**%** ostalih nespomenutih rashoda, a visina rashoda za Opcijske ugovore ovisi o obvezi čuvanja broja dana obveznih zaliha RH koja je promjenjiva za svaku pojedinu godinu.

**34 – Financijski rashodi**

Pod financijskim rashodima planirani su troškovi bankarskih usluga, usluga platnog prometa te zateznih kamata.

**37 – Naknade građanima i kućanstvima u novcu**

Na ovoj stavci planirane su naknade građanima i kućanstvima u novcu u obliku stipendija i školarina za daljnje usavršavanje.

**41 – Rashodi za nabavu nematerijalne imovine**

Pod nematerijalnom imovinom planirani su troškovi kupnje novih i nadogradnja postojećih računalnih licenci te ostalih prava koja su vezana za rad s bazom podataka koja obuhvaća snimljene neobrađene i obrađene geološke, geofizičke i bušotinske podatke, a koji su u vlasništvu Republike Hrvatske. Za analizu i interpretaciju podataka u svrhu procjena geo-energetskog potencijala planirani su troškovi kupnje novih specijalističkih licenci.

**42 – rashodi za nabavu proizvedene dugotrajne imovine**

Planirana su sredstva za nabavu računalne i komunikacijske opreme prvenstveno za potrebe pohranjivanja velike količine podataka (geološke, geofizičke i bušotinske podatke) za koje je potrebno osigurati sigurnosne kopije.

**44 – Rashodi za nabavu zaliha**

Na ovoj poziciji su planirani rashodi za nabavu zaliha naftnih derivata u fizičkom obliku („roba“) u iznosu od gotovo 1.285.184 EUR dok je 44.063.973,00 EUR planirano na izvoru 71-vlastiti izvori te se isti odnose na zanavljanje postojećih fizičkih količina bez novčanog tijeka (knjigovodstvena kategorija) jer se vrijednost robe kompenzira, ali se u istom iznosu knjiže i prihodi i rashodi. Iznos rashoda za istu količinu obveznih zaliha je izuzetno promjenjiv zbog volatilnosti cijena nafte i naftnih derivata kao i tečaja USD.

**PRIJENOS SREDSTAVA IZ PRETHODNE I U SLJEDEĆU GODINU**

**IZVOR 43**

Planirani **donos** iz prethodne godine iznosi 2.061.581 EUR-a, a odnosi se na donesene i ostvarene prihode iz prethodnog razdoblja ostvarene iz novčane naknade za administrativne troškove, novčane naknade za ulazak u DATA ROOM, novčane naknade za prodaju podataka iz DATA ROOM-a, novčane naknade za otkup dokumentacije za nadmetanje te prihod Koordinacije za sigurnost pri odobalnom istraživanju i eksploataciji ugljikovodika.

Planirani rashodi na Izvoru 43 se odnose na rashode za zaposlene, intelektualne usluge i naknade troškova osobama izvan radnog odnosa (Koordinacija).

Planirani **odnos** u sljedeću 2024. godinu je u iznosu 1.959.384 EUR-a.

**IZVOR 71**

Planirani **donos** iz prethodne godine iznosi 10.626.332 EUR-a koji se odnosi se na donesene i ostvarene prihode iz prethodnog razdoblja od prodaje ili zamjene nefinancijske imovine sukladno djelokrugu poslovanja vezanom za formiranje i zanavljanje obveznih zaliha nafte i naftnih derivata, koje je dozvoljeno koristiti isključivo za rashode predviđene na Aktivnosti/Projektu K919004 – Formiranje, skladištenje i upravljanje obveznim zalihama nafte i naftnih derivata.

Planirani odnos u sljedeću 2024. godinu je u iznosu 8.370.528 EUR-a.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 219.134.068,00 | 252.225.867,91 |
| Dospjele obveze | 0,00 | 0,00 |